I 2010 havnet Sør-Korea for tredje gang på rad på plassen utenfor semifinalen, og befestet sin stilling som Asias femte beste lag. De klarte dermed heller ikke å kvalifisere seg for VM 2011. Igjen var Sør-Korea nære å gå videre tross en vanskelig gruppe; de møtte vertsnasjonen Kina i første kamp, og klarte 0-0 og hadde fire skudd i stolpene. Sør-Korea klarte imidlertid ikke bedre enn 1-3 i nøkkelkampen mot Australia to dager etter, og var dermed avhengig av hjelp fra Australia for å kunne gå videre. Det skjedde ikke, og Sør-Korea ble utslått tross 5-0 i siste kamp over Vietnam.